Мануел Бандейра
Пневмоторакс

Превод от португалски: Александър Муратов, Атанас Далчев, 1968

chitanka.info

Треска, кръвохрачене и изпотявания нощни.

И животът, който можеше да бъде и не беше.

Кашлица. Кашлица. Кашлица.

Прати да повикат лекар.

— Казвай тридесет и три.

— Тридесет и три… тридесет и три… тридесет и три.

— Дишай.

. . . . . . . . . . . . . . . . . . . . . . . . . .

Господинът има в левия си дроб една каверна

                                                и инфилтрат във десния си дроб,

— Докторе, не може ли тогава да започнем пневмоторакс?

— Не, едно танго от Аржентина можем само да посвирим.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.